Међутим, у бројним језицима појам "Средњег истока" се преклапа са енглеским појмом -{"Near East"}- те се често користи као синоним. Прва званична употреба појма "Средњи исток" од стране владе САД била је 1957. године у Ајзенхауеровој доктрини, која се односила на Суеску кризу. Тадашњи државни секретар Џон Фостер Далс дефинисао је "Средњи исток" као „подручје које лежи између Либије (укључујући и њу) на западу и Пакистана на истоку, Сирије и Ирака на северу и Арапско полуострво на југу, додајући том подручју још и Судан и Етиопију“. У препоруци америчког Стејт Департмента 1958. године стоји да се појмови -{"Near East"}- (дословно "Блиски исток") и -{"Middle East"}- (Средњи исток) могу узети као синоними, који дефинишу подручје које укључује само Египат, Сирију, Израел, Либан, Јордан, Ирак, Саудијску Арабију, Кувајт, Бахреин и Катар.